Utorak.04.07.

            Predsedništvu SULUV, Umetničkom savetu i celokupnom članstvu!

Dragi prijatelji! Ovo što sledi u daljem tekstu sam imao nameru još sinoć da napišem ali sam ipak ostavio da prenoći do jutra. Naime, slika prihoda i rashoda je takva kakva je i ja tu ne mogu ništa da promenim mada sam se svojski trudio. S druge strane, ne želeći da ikome išta prebacujem, imam subjektivan doživljaj da se do sada nismo svi podjednako udubili u problem funkcionisanja udruženja stoga sam insistirao na podvlačenju crte i svođenju računa. Svako od nas ima sopstvene obaveze i život izvan udruženja u koji ja ne želim da se mešam. Svestan sam i toga da odlučivanje o daljem životu udruženja i sekretara nije samo na meni mada sam po prilici stvari kao predsednik koji je pred članovima a naročito pred zakonom jedini odgovoran  kao ovlašćeno lice (APR, banka, Gradski i Pokrajinski sekretarjat i Ministarstvo kulture RS) . Naročito sam svestan činjenice da sve ono što sam napisao u prethodnim upisima ima posledice na život Bobe. O posledicama moga angažmana na funkciji predsednika SULUV po moj privatni i profesionalni život  želim da pišem jer je za mene lično on presudan. Ovih predhodnih šest meseci je iz temelja preokrenulo moj život i oduzima mi previše energije i vremena . Nažalost energija i vreme koje sam utrošio na udruženja je obrnuto proporcionalno rezultatima koji se ni malo nisu promenuli. Mi smo i dalje u istim problemima kakvim smo bili u januru kada sam stupio na dužnost. Pošto ja sebe ne vidim kao Deus ex machina, osobu ili silu koja se iznenada pojavljuje i rešava stvari, više puta mi je prošla kroz glavu ideja da se svega ovoga rešim jer me situacija u kojoj se i sam nalazim, kao predsednik udruženja sve više odvlači od mog osnovnog životnog opredeljenja. Kao i u svim ranijim situacijama kada je moje delovanje kao umetnika ugroženo između angažmana koji ugrožava umetnost i same umetnosti biram ono drugo. Ja sebe ne vidim prvenstveno kao društvenog radnika ili aktivistu, čak ni kao pedagoga mada se time bavim trideset godina.Ono što sam ja u osnovi je nešto sasvim drugo. To drugo je ovih šest meseci bilo ugroženo. Bio sam spreman da deo života posvetim drugima na svoju sopstvenu štetu ali samo pod uslovom da se neke stvari promene na bolje. Pošto se to nije desilo ovim putem vas sve obaveštavam da posle današnjeg sastanka neću biti voljan da nastavim saradnju sa udruženjem kao predsednik istog te stoga dajem NEOPOZIVU OSTAVKU na sve funkcije u SULUV izuzev članstva.

            Tražim od predsedništva da već danas,04.07.2017. godine donese odluku o prihvatanju moje ostavke i objavi je na sajtu SULUV. Takođe tražim da odmah preduzme potrebne zakonske obaveze prema APR, Erste banci,Gradskom sekretarijatu za kulturu, Pokrajinskom sekretarijatu za kulturu i Ministarstvu kulture i informisanja Republike Srbije u cilju obaveštavanja istih o prestanku moje funkcije. Do petka, 07. jula najkasnije sve ovo treba uraditi jer posle toga dana neću biti u prilici da potpisujem bilo kakve papire . Prvo stoga što više neću da preuzimam bilo kakve obaveze prema udruženju kao predsednik a kao drugi razlog je taj što ni fizički neću biti u prilici to učiniti jer neću biti u Srbiji posle 10, jula 2017. godine.

                                                                                    Rastislav Škulec